Cross Island Line

**Cross Island Line** (**CRL**) on Singaporen Mass Rapid Transit -metrojärjestelmän kahdeksas linja. Se tulee kulkemaan itä-länsisuunnassa Changista Jurongin teollisuusalueelle Loyangin, Pasir Risin, Hougangin, Serangoon Northin, Ang Mo Kion, Sin Mingin, Bukit Timahin, Clementin ja länsirannikon kautta. Pasir Risistä linja haarautuu Punggoliin. Valmistuessaan kokonaan 2040-luvulla, siitä tulee MRT-verkon pisin linja, 58 kilometrin pituudellaan. Tuolloin sillä olisi 27 asemaa. 

## Historia

### Ilmoitus
Cross Island Line julkistettiin ensimmäisen kerran silloisen liikenneministeri Lui Tuck Yewin toimesta 17. tammikuuta 2013. Linjan oli tarkoitus helpottaa East West Linen ruuhkia, ja sen oli tarkoitus alkaa Changista Singaporen itärannikolta, kulkien suurten itäisten kaupunkien, kuten Pasir Risin, Hougangin ja Ang Mo Kion, kautta. Tästä eteenpäin se jatkuisi länteen kohti Bukit Timahia, Clementiä ja West Coastia, ennen kuin päättyisi Jurongin teollisuusalueelle. Lisäksi suunnitteilla oli haara Pasir Risistä Punggoliin. Linjan oli tarkoitus olla 50 km pitkä ja avautua vuonna 2030. Tutkimukset Cross Island Linesta alkoivat toukokuussa 2013. 

### Linjaus
Julkistuksen jälkeen on ollut kiistaa linjan Bukit Timah -osuudesta, joka ylittää Central Catchment Nature Reserve (CCNR) luonnonsuojelualueen ja MacRitchie Reservoirin, mikä sai Nature Society Singaporen vaatimaan linjan uudelleenreititystä. Ympäristöjärjestöt kehottivat hallitusta olemaan rakentamatta linjaa alueen kautta. 

19. heinäkuuta 2013 NSS esitti kaksi vaihtoehtoista linjausta: pohjoinen reitti, joka kulkisi lähellä Thomson–East Coast Linea, kulkien länteen kohti Mandaita, Sungei Kadutia ja Gali Batua ennen kun päättyisi Choa Chu Kangiin, sekä eteläinen reitti, joka kiertäisi suojelualueen Lornie Roadia pitkin. Insinööriprofessori Lee Der-Horng totesi rakentamisen alueen läpi olevan mahdollista ilman vaikutuksia ympäristöön, vaikka hän sanoi, että päätös "ei saisi perustua pelkästään liikenteeseen". 

Kilpailutus radan ympäristövaikutusten arvioimiseksi julistettiin 24. helmikuuta 2014 linjan rakennustöiden helpottamiseksi. Heinäkuussa 2014 LTA nimitti Environmental Resources Management Pte Ltd:n suorittamaan ympäristövaikutusten arvioinnin linjan CCNR:n ympäri- ja läpikulkevalle vaihtoehdolle. ympäristövaikutusten arviointi oli tarkoitus toteuttaa kahdessa vaiheessa, joista ensimmäinen tutkisi ekosysteemiä ja fyysisiä olosuhteita sekä suoralla että sivureitillä sekä arvioitaisiin, miten radan rakentaminen ja käyttö vaikuttaisivat CCNR:ään. Vaiheen 1 ympäristövaikutusten arviointiraportti julkaistiin helmikuussa 2016. 

Maaperätutkimustyöt CCNR:n varrella alkoivat helmikuussa 2017 ja lokakuussa niiden ilmoitettiin valmistuvan vuoden loppuun mennessä. 20. maaliskuuta 2018 LTA ilmoitti, että selvitykset porauksen ja muiden alkuvaiheen töiden ympäristövaikutuksista valmistuvat myöhemmin samana vuonna. Vaiheen 2 ympäristövaikutusten arviointiraportti julkaistiin syyskuussa 2019. 4. joulukuuta 2019 liikenneministeriö vahvisti, että suora reitti CCNR:n alitse oli valittu, Tunnelit rakennetaan tavallista syvemmälle CCNR:n alle ja alueella ei ole pintatöitä. Rakennuskustannusten odotetaan myös olevan 2 miljardia dollaria pienemmät kuin vaihtoehtoisilla linjauksilla. 

Joulukuussa 2022 LTA myönsi CCNR:n alla kulkevien tunnelien suunnittelu- ja rakentamissopimuksen Fairways Driven ja Sin Ming Walkin välillä Obayashi Corporationin ja Shanghai Tunnel Engineering Co (Singapore) Pte Ltd:n yhteisyritykselle. 

### Vaihe 1
25. tammikuuta 2019 silloinen liikenneministeri Khaw Boon Wan ilmoitti CRL:n vaiheen 1 (CRL1) linjauksesta. Linjan pituus on 29 kilometriä ja se koostuu 12 asemasta Aviation Parkin ja Bright Hillin välillä. Uusi 57 hehtaarin kokoinen Changi Eastin varikko rakennetaan palvelemaan linjaa. CRL1:n rakentaminen alkoi virallisesti 18. tammikuuta 2023. Alun perin sen odotettiin valmistuvan vuonna 2029, mutta avajaispäivää siirrettiin vuodella COVID-19-pandemian vuoksi rakennustöihin asetettujen rajoitusten takia.

#### Punggolin haara
10. maaliskuuta 2020 LTA julkisti 7,3 kilometrin pituisen CRL - Punggol Extension (CPE) -laajennuksen yksityiskohdat. Haara koostuu neljästä asemasta Pasir Risin ja Punggolin asemien välillä. CPE:n avaaminen viivästyi vuodesta 2031 vuoteen 2032, COVID-19-pandemian vuoksi rakennustöihin asetettettujen rajoitusten Takia.

#### Laajennus Changin lentoaseman terminaaliin 5
Heinäkuussa 2016, Thomson–East Coast Linen itäisen osuuden peruskiven muurausseremoniassa, silloinen liikenneministeri Khaw Boon Wan ilmoitti mahdollisuudesta jatkaa linjaa Changin lentoasemalle, jotta lentokentältä kaupunkiin saataisiin suorempi yhteys. Laajennus avataan yhdessä tulevan lentokentän terminaali 5:n kanssa. Maaliskuussa 2017 The Straits Times julkaisi artikkelin, jossa mainittiin vaihtoyhteys Cross Island Linen kanssa asemalla, vaikka suunnitelmat eivät olleet vielä valmiit. Tämä vahvistettiin myöhemmin LTA:n toimesta tammikuussa 2019 Cross Island Linen vaiheen 1 julkistuksessa, jossa todettiin, että asemakoodi "CR1" varataan terminaali 5:n asemalle. 25. toukokuuta 2019 LTA julkaisi Land Transport Masterplan 2040:n, joka vahvisti molempien linjojen jatkamisen terminaaliin 5, ja suunnitelman  laajentamisesta edelleen nykyiselle Changin lentoaseman asemalle East–West-linjalla sekä Changin lentoaseman haaran, johon kuuluvat myös Expon ja Tanah Merahin asemat, siirtäminen East West Linelta Thomson–East Coast Linelle.

14. toukokuuta 2025, terminaali 5:n peruskiven muurauksen yhteydessä lentokenttäoperaattori Changi Airport Group vahvisti suunnitelman laajentaa  ja CRL:ää terminaaliin, ja aseman ensimmäinen havainnekuva julkistettiin. 25. heinäkuuta 2025 Land Transport Authority julkisti virallisesti jatkeen linjauksen ja aseman sijainnin.

### Vaihe 2
20. syyskuuta 2022 silloinen liikenneministeri S. Iswaran vahvisti CRL:n toisen vaiheen asemat. Vuonna 2032 avautuvalla 15 kilometrin pituisella osuudella Turf Cityn asemalta Jurong Lake Districtin asemalle on 6 asemaa. Näiden asemien rakentamisen odotettiin alkavan vuonna 2023. 7. heinäkuuta 2025 Clementin asemalla pidettiin peruskiven muuraustilaisuus, joka merkitsi vaiheen 2 rakentamisen virallista alkua. 

### Vaihe 3
Kolmas vaihe on arviolta noin 13 kilometriä pitkä. Vuonna 2021 LTA julkaisi kartan MRT-järjestelmästä 2030-luvulla osana virtuaalinäyttelyä. Kartta osoitti vaiheessa 3 olevan 5 uutta asemaa, ja linjan pääteaseman sijoittuvan Gul Circleen, josta on vaihtoyhteys East West Linelle. Jurong Pierin asemalta on myös vaihtoyhteys Jurong Region Linelle. 

Helmikuussa 2022 The Straits Times ennusti, että vaiheen 3 rakennustyöt saattaisivat valmistua vuoden 2033 loppuun mennessä, ja liikennöinti alkaisi vuonna 2034 tai myöhemmin. LTA kuitenkin totesi, että tarkka aikataulu on epäselvä ja tulee tiedoksi vasta, kun reitin tutkimukset valmistuvat, jotka olivat vielä käynnissä heinäkuussa 2025. Tutkimukset oli saatu päätökseen maaliskuuhun 2026 mennessä. Vaiheen 3 rakentamisen on määrä alkaa vuonna 2027, ja valmistuminen on suunniteltu 2030-luvun loppupuolelle.

### Väliasema
Paya Lebarin lentotukikohdan uudelleenkehittämissuunnitelmassa on ehdotettu myöhemmin rakennettavaa asemaa Defun ja Tampines Northin asemien väliin palvelemaan uusia kehityshankkeita.

## Lähteet